Torpedo Rijeka
<s>Torpedo je bilo ime hrvatske tvornice oružja, kamiona, traktora i motora.</s><s>Sjedište tvrke bilo je u Rijeci kao i glavna tvornica, a ostale tvornice i proizvodne hale bile su u Đakovu i Jastrebarskom.</s>

<s>Povijest</s>

<s>Početci do 1914.</s><s>Tvornica Torpedo nastala je 1853. godine kao plod ulaganja poduzetinka iz Rijeke kao dioničko društvo pod imenom Fonderia Metalli, kao tvornica za lijevanje metala a prvi proizvod bila su sidra, dok je sporedna dijelatost popravljanje parnih brodova.</s><s>Tvornica nije napredovala toliko dobro dok upravljanje nije preuzeo engleski inženjer Robert Whitehead koji je počeo proizvoditi motore za potrebe Austro-Ugarske mornarice, i tvornica se preimenuje u Stabilimento tecnico fiumano.</s><s>U 60-tim godina 19. stoljeća, tvornici prilazi umirovljeni pomorski časnik Ivan Vukić s svojim novim izumom - protubrodskim oružjem "spasioca obale" koji je bila brodica napunjena s eksplozivom i skupa s Robertom Whiteheadom pokušao je komercijalizirati ovu ideju.</s><s>Robert Whitehead započinje kasnije s novom idejom odbacivši ideju ekspozivne brodice, i skrenuvši svoje snage na razvijanje eksplozivne ribe koja je sličila tuni kada se giba ispod vode.</s><s>Isprva se torpedo zvao brod-mina (njemački Minenschiff'), i ovo novo oružije bilo je uspješno demonstrirano komitetu Austro-Ugarske mornarice 20. prosinca 1866.</s><s>Kasnije 1868. godine na topovnjaču Gemse uspješno se ugradile lansirne cijeve za torpedo, i ovim postaje privim torpednim brodom na svijetu.</s><s>Robert Whitehead je uspješno gradio brodske motore, tako da je za motor koji je bio ugrađen u broj Erzherzog Ferdinand Max izložen na Svjetskom sajmu tehnike u Parizu, odnio je prvu nagradu.</s><s>Od 1870 godine, započinje se s masovnom proizvodnjom torpeda, i 1875. godine Robert Whitehead skupa sa svojim zetom, kupuju Stabilimento tecnico fiumano i preimenuju je u Torpedofabrik Whitehead & Comp.</s><s>Već 1878. godine, u Rijeku dolaze predstavnici 18 zemalja u cilju da zaključe ugovor s tvornicom Torpedofabrik Whitehead & Comp., a 1881. godine tvornica izvozi gotova torpeda po cijelom svijetu.</s><s>Godine 1889.</s><s>Torpedofabrik Whitehead & Comp. razvija torpeda s većim kalibirima (381 mm, 450 mm i 533 mm), originalni kalibar bio je 356mm.</s><s>SAD kupuju licencu za proizvodnju torpeda 1892., a Torpedofabrik Whitehead & Comp. osniva podružnicu u američkom gradu Weymouth.</s>

<s>R. Whitehead prije smrti, 1905., tvrtku pretvara u dioničarsko društvo Whitehead & Co., Societa in Azioni, na čije čelo dolazi grof Edgar Hoyos, sin Georga Hovosa.</s><s>Engleske obiteljske tvrtke Vickers Ltd. i Armstrong-Whitworth & Co. kupuju od nasljednika obitelji Whitehead većinski paket dionica.</s><s>Kupnjom tvornica se preimenuje u Torpedo Fabrik Whitehead und Co Aktiengeselschaf i ostaje u engleskim rukama do početka Prvoga svjetskog rata.</s>

<s>I. svjetski rat</s>

<s>Za vrijeme I. svjetskog rata, tvornicu Torpedo Fabrik Whitehead und Co Aktiengeselschaf preuzima Austro-Ugarska mornarica, i sva proizvodnja je okrenuta na proizvodnju ratnih materijala.</s>

<s>Od 1918. do 1945.</s>

<s>Nakon I. svjetskog rata i ugovora u Versaju, zapadni dio Rijeke gdje se nalazila tvornica Torpedo po ugovoru pripao je Italiji, i tvornica 1924. godine ulazi u sastav italijanske vojne industrije.</s><s>Glavni direktor bio je Giuseppe Orlando, tvornica se preimenuje prvo u         “Societa di Esercizio Stabilimenti Whitehead”, a 1930. godine u “Silurificio Whitehead di Fiume” S.A.  S oživljavanjem proizvodnje tvrka počinje proizvoditi torpeda za tržišta: Italije, Kraljevine Jugoslavije, Španjolske, Nizozemske, Argenitine, Finske, SSSR-a.</s><s>Tehnički se torpeda unaprijeđuju tako da model torpeda 533 x 7.20 ima domet od 4000 metara s brzinom od 50 čvorova, dok s brzinom od 39 čvorova domet od 8000m. Daljim razvijanjem i ulaganjem razvijen je avionski torpedo 450mm x 5.18m, koji se mogao ispaljivati pri brzini od 300km-h.</s><s>Da bi sebe osigurali s drugom proizvodnom halom, 7. ožujka 1934. godine na sjednici upravnog odbora odluka je pala o osnutku nove tvrtke Motofides u Livornu (Italija) gdje bi se proizvodila motorcikla.</s><s>1935. godine talijanska tvrtka FIAT postaje dioničarom “Silurificio Whitehead di Fiume” S.A., a dvije godine poslje poslje 1937. godine, u tvornici u Livornu započela je proizvodnja torpeda.</s><s>Ova tvornica postoji i danas pod imenom WAAS, koja i danas proizvode torpeda na električni pogon.</s><s>Tokom rata samo za 1942. godinu proizvedeno je 1170 torpeda, a 1943. godine tvornica je proizvodila oko 160 torpeda mjesečno.</s>

<s>Razdoblje od 1945. do 1991.</s>

<s>Savezničko bombardiranje pred kraj Drugog svjetskog rata uništilo je veći dio tvornice, tako da je poslje rata započela njezina obnova i s tim je dobila novo ime Jadran.</s><s>U dijelom osposobljenoj tvornici, proizvodi se roba široke potrošnje kao lokoti, upaljači, i gorionici.</s><s>Također je bila osposobljena vojna proizvodna linija.</s><s>Nedugo poslje 1947. godine, tvornica se preimenuje u Poduzeće Aleksandar Ranković, po srpskom političaru koji je bio desna ruka Josipa Broza Tita u to vrijeme.</s><s>Zatim se tvornica preimenuje u Tvornica motora Torpedo 1953. godine, i proizovdni program bili su brodski dizelski motori od malih do velikih, kao i torpeda.</s><s>Proizvodnja torpeda je bila tajna, i do 1966. godine kada se prestala proizvoditi torpeda, proizvedeno je 350 komada tipa Torpedo TZR kalibra 533mm dometa od 12km i brzine od 40 čvorova..</s><s>1975. godine skupa s njemačkom tvrtkom Deutz, usvaja se proizvodnja dizel motora hlađenih vodom, preko koje se proizvodi izvoze u mnoge zemlje svijeta.</s><s>Od 1985. godine, Torpedo ulaže u razvoj svojih traktora.</s><s>Od 1990. godine nastaju financijski problemi kod tvrtke Torpedo.</s><s>Prvi stečajni postupak pokrenut je 23. ožujka 1990. godine na trgovačkom sudu u Rijeci, zbog nesposobnosti plaćanje obveza prema kreditorima.</s>

<s>Razdoblje od 1991. do prekida rada</s>

<s>Eksproprijacijom Torpeda od strane hrvatske države 1991. počinje propadanje te riječke tvornice.</s><s>Država za potrebe rata preorijentira proizvodnju pa su tako u rekordnom vremenu inženjeri i radnici tvornice Torpedo razvili Lako oklopno vozilo koje je ušlo u proizvodnju i upotrebu 1993. godine, a razvoj je započeo 1992. godine.</s><s>Ovo oklopno vozilo bilo je zasnovano na teretnom vozilu Torpedo HV 4x4 TK-130 T-7 koje je prije bilo razvijeno u rekordnom vremenu za navedene potrebe.</s><s>Prenamjena tvornice Torpedo za proizvodnju ratne opreme te nestručno i nesavjesno rukovodstvo 1993. godine uvodi tvrtku u financijske probleme tako da je Okružni sud u Rijeci dao prisilnu nagodbu kojom se tvrtku obavezalo da isplatiti 22 milijuna njemačkih maraka vjerovnicima u roku od tri godine.</s><s>Iako je ovim postupukom tvrtki dan predah, zbog loše politički podobne uprave, tehnološke zaostalosti, neispunjenosti kapaciteta, nedostatka vizije i financijskih problema, te sve većom dominacijom uvoznih proizvoda na nezaštićenom tržištu, tvrka je sve više tonula.</s><s>Država je kao htjela pomoći tako što je 1997. godine ponudila kredit za kupnju poljoprivredne mehanizacije i priključne alate od tvrtke Torpedo, iako je račun tvrtke bio blokiran od 1998. godine.</s><s>Stečajni postupak je pokrenut tek 29. lipnja 2000. godine, i još nije u potpunosti okončan.</s><s>Originalna zgrada tvornice u kojoj je djelovalo poduzeće Torpedo zbog povoljne lokacije u gradu pretvorena je višenajmenski izložbeni/koncertni prostor u vlasništvu Grada Rijeke.</s>

<s>Proizvodi</s>

<s>Torpeda</s>

<s>Kalibar 533mm</s>

<s>Motori</s>

<s>Aran, dizel motor
 Torpedo 18/24
 Torpedo BT6L912 (s turbo punjačem)</s>

<s>Građevinska vozila</s>

<s>Rovokopači
 TB 1841H-1941H
 Utovarivači</s>

<s>Traktori</s>

<s>Torpedo TD 9006 A
 Torpedo 9100
 Torpedo 6006
 Torpedo Deutz
 Torpedo TX 80
 Torpedo 4506
 Torpedo RX 120
 Torpedo RX 170
 Torpedo 79
 Torpedo Kvarner 75A
 Torpedo Adriatic
 Torpedo TD 40/48
 Torpedo TD 50/55
 Torpedo TD 75
 Torpedo TD 90 A
 Torpedo TD 04-60 C
 Torpedo TD 7011 F
 Torpedo D 55
 Torpedo TD 7506 A
 Torpedo TD 9006 Special
 Topredo TD 9006 A Special
 Torpedo TD 4806 C
 Torpedo TD 6806
 Torpedo TD 6206 C</s>

<s>Teretna vozila</s>

<s>Torpedo SRT
 Torpedo TK 130 T7 4x4</s>

<s>Oklopna vozila</s>

<s>Lako oklopno vozilo
 LOV T2</s>

<s>Tvornice</s>

<s>Rijeka
 Đakovo
 Jastrebarsko</s>

<s>Bilješke</s>

<s>Dijelovi teksta preuzeti su s internetskih stranica s dopuštenjem Grada Rijeke ( ).</s><s>Originalni autor: Miljenko Smokvina</s>

<s>Vrela</s>

<s>Vanjske poveznice</s>

<s>Torpedo.'' Hrvatska tehnička enciklopedija - portal hrvatske tehničke baštine</s>

<s>Povijest Rijeke</s>

